196 



„princìpijskim nedostatcima" kakovi prečesto karakterišu jedno- 

 strane zaključke izvedene lih po vanjskim, u neku ruku gotovo 

 recentnim opstojnostima, za inače komplicirane doduše prikrivene 

 ali odgonetljive morfološke prikaze. 



Prof. dr. Gorjanović. 



Odgovor g, prof. dr. D. Gorjanoviću na kritiku „Geo- 

 morfoloških problema iz hrvatskoga Krasa." 



Prije svega mi je izjaviti, da se veoma nerado laćam odgo- 

 vora na kritiku g. prof. dra. Gorjanovića o mojim geomorfološkim 

 problemima. 



Ja u takovim diskusijama ne nazrijevam onaj imperativ 

 znanstvene dužnosti, ni onu korist, kojoj se — kako se čini — 

 g. Gorjanović odatle nada, valjda da svoju ulogu kao branič istine 

 i prave znanstvenosti opravda. 



U ovom se slučaju koristi tim manje nadam, što mi je g. 

 Gorjanović baš ovom kritikom utvrdio uvjerenje, da se mnoga 

 geografljska pitanja ne dadu riješiti lih geološkom metodom ; što 

 se g. kritičar postavlja na očevidno pogrješno metodičko stano- 

 vište, kao da geografički rad potpada u zadnjoj i vrhovnoj in- 

 stanciji pod sud geološke kritike. 



Na početku i diljem cijele kritike dokazuje g. Gorjanović, 

 da predmeti, koje sam odabrao, nijesu nikakvi „problemi", kori 

 me, da sam obične oblike tla uzeo kao nešto veoma zanimljivo, 

 nešto zagonetno, da sam pretjerao znanstvenu vrijednost, t. j. da 

 sam podigao do važnosti znanstvene zadaće predmete, s kojima 

 je znanost davna obračunala, te ih danas smatra običnim poja- 

 vima, kojima je diskusija dovršena ; ja da sam to morao znati, 

 a njihov opis ne iznašati kao znanstvenu stečevinu, kojom se 

 naše znanje proširuje; a pri kraju veh : „a ne bih rado, da se u 

 buduće obične i protumačive morfološke pojave degradiraju do 

 pukih problema." 



Zadio se g. kritičar o naslov „Problemi." Držim, da termi- 

 nologija geografije ne potpada kritici geologa, no zato ipak neću 

 izbjegavati razjašnjenju. Glede terminologije pristajem uz one 

 ugledne zastupnike znanosti, koji zagovaraju i svojim primjerom 



